Siv Nordrum

Siv Nordrum (født 7. oktober 1958 i Drøbak i Akershus, død 24. april 2021) var en norsk journalist, forfatter og kommunikasjonsdirektør. 

Hun var utdannet ved Norsk journalisthøgskole. Hun arbeidet i Dagsnytt og Dagsrevyen fra 1984 til 1998, blant annet som reporter, Asia-korrespondent, vaktsjef og programleder. Deretter var hun i PR-byrået Woldsdal & Partnere frem til 2001. Fra 2001 til 2005 var hun statssekretær og taleskriver for statsminister Kjell Magne Bondevik. Hun var kommunikasjonsdirektør ved Universitetet i Oslo fra 2006-2012. Deretter var hun kommunikasjonsdirektør i Statistisk sentralbyrå, før hun i perioden 2015–2019 var kommunikasjonssjef på Stortinget. Den siste tiden bodde Nordrum i Stockholm sammen med mannen sin, Christian Syse, som har vært Norges ambassadør i Stockholm siden 2017.

Hun var datter av Johanne og Edvard Nordrum.

Bibliografi 
 Norske rikssynsere (1984) (Semesteroppgave i journalistikk, skrevet sammen med Nina Owing).
 Silke og stål: Sursøt rapport fra det ville Østen Aventura (1993)
 Biskop Paride Taban: En fredskjempe i krig Andresen & Butenschøn i samarbeid med Kirkens nødhjelp (2002) (Siv Nordrum gjorde boken ferdig etter faren Edvard Nordrums bortgang.)

Referanser

Eksterne lenker 
 
 

NRK-korrespondenter
Personer fra Frogn kommune
Statssekretærer fra KrF